《因甫移宰晋陵》
宋代·刘敞

自我游毗陵，五年今于兹。未尝不闵雨，未尝不苦饥。

成汤周宣世，岂复能过斯。上无桑林祷，下无云汉诗。

赤子饿沟渠，良田生蒺藜。听于闾里间，愁毒不可为。

思得一贤人，救其渴与饥。上天似悔祸，子乃今来尸。

爱民在恭俭，自可为吏师。但恐百里小，膏泽难尽施。

子本湘乡君，湘人望子来。下难兄弟别，上顾坟墓违。

将母以谂君，上书再三辞。朝廷欣然许，多士咸谓宜。

为政推此心，可令孝者慈。吾闻屠牛刀，不贵于割鸡。

思君苦道远，莞尔寄此词。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。